**Udkast til Uddannelsesudvalgets kommissorium 2018**

|  |  |
| --- | --- |
| Uddannelsespolitisk målsætning / Baggrund | Fredericia Byråd har vedtaget en Uddannelsespolitik for 2017-2021.  Det overordnede mål med uddannelsespolitikken er at skabe fundamentet for, at flere fredericianere uddanner sig mere – det gælder ungdomsuddannelser, videregående uddannelser og efteruddannelser.  Uddannelsesudvalget arbejder for at understøtte eksisterende uddannelsesinstitutioner samt udvikle og tiltrække nye uddannelser til Fredericia.  Succeskriterierne med uddannelsespolitikken:   * Et højere uddannelsesniveau blandt Fredericia Kommunes borgere * Øget bosætning i Fredericia ved at give flere muligheder for at uddanne sig og bo i Fredericia * Et varieret udbud af uddannelsesmuligheder i Fredericia på alle niveauer * Byudvikling og mere liv i byen og et aktivt uddannelsesmiljø * Forbedre det fremtidige rekrutteringsgrundlag for vores virksomheder og muligheder for at tiltrække flere virksomheder * Sammenhæng og synergi mellem uddannelse og iværksætteri, og at endnu flere får mod på at blive iværksætter * Flere virksomheder efteruddanner deres medarbejdere. |
| Opgaver i henhold til Styrelsesvedtægt §2 | Uddannelsesudvalget varetager den umiddelbare forvaltning af følgende opgaver:   * Ungdommens uddannelsesvejledning (UU Vejledning) * UNG Fredericia – 10. Kl. Og Ungdomsskolen * Videnparken * Samarbejde med forældrebestyrelsen for 10. klasse * Samarbejdet med uddannelsesinstitutioner og med private og selvejende institutioner inden for udvalgets område i øvrigt * Fredericia byråds uddannelsespolitik og kompetenceudviklingsstrategi * Forberedende Grunduddannelse (FGU) * Udvikling af uddannelsescampus * Udvikling af miljø for iværksætteri * Aktiviteter på og udviklingen af Bülows Kaserne * Drift og indvendig vedligeholdelse af områdets bygninger og anlæg. |
| Politiske opgaver | Uddannelsesudvalgets politiske opgaver for perioden er:   1. Udvalget arbejder for at understøtte eksisterende uddannelsesinstitutioner samt udvikle og tiltrække nye uddannelser til Fredericia. Dette fokusområdet vil Uddannelsesudvalget løbende drøfte og afsøge muligheder for at udvikle til konkrete resultater. 2. Udvalget vil arbejde for, at flere unge skal vælge den rigtige ungdomsuddannelse fra starten, og dermed reducere frafaldet fra ungdomsuddannelserne. Udvalget har ansvaret for udviklingen af UU-vejledningen, hvilket skal ske i tæt samarbejde med Børne- og Skoleudvalget og Social- og Beskæftigelsesudvalget. 3. Udvalget har ansvaret for videreudviklingen af UngFredericia, og sikre sociale og faglige fællesskaber for unge under 18 år. Aktiviteterne skal ses i sammenhæng med udviklingen af attraktive ungemiljøer. 4. Udvalget vil videreudvikle Fredericia Kommunes 10. klasse tilbud og sikre at 10. klasse bliver en god overgang til ungdomsuddannelserne.      1. Udvalget har ansvaret for processen omkring oprettelsen af Den Forberedende Grunduddannelse (FGU), og skal samtidigt medvirke til udviklingen af dette nye forberedende uddannelsestilbud. Målet er, at Fredericia skal leve op til de nationale målsætninger på området. 2. Udvalget vil nedsætte et høringsorgan eller dialogforum for unge på 10. klasse, ungdomsuddannelserne og de videregående uddannelser, der sikrer, at de unge får indflydelse på udmøntningen af uddannelsespolitikken. Dette skal ske i dialog med elevråd, ungebyråd og andre relevante målgrupper. 3. Udvalget skal sikre etablering og udvikling af et *Makerspace/FabLab*, som skal ruste fredericianske unge til fremtidens arbejdsmarked indenfor IT og teknologi, og bygge bro mellem skole, uddannelse, iværksættere og virksomheder. 4. Udvalget vil skabe et levende miljø på Bülows Kaserne, der skal understøtter det tværgående uddannelsesmiljø og skabe mere liv i midtbyen. Dette skal i første omgang ske ved at understøtte midlertidige aktiviteter og skabe synergi mellem frivillige foreninger, uddannelsesinstitutioner, iværksættermiljø og andre aktører på kasernen. 5. Udvalget vil udarbejde en samlet plan for Bülows Kaserne, hvor de eksisterende bygninger udnyttes optimalt og binder kasernen sammen med midtbyen. 6. Udvalget vil arbejde for etableringen af et uddannelsescampus centralt i Fredericia, så der på sigt kan skabes et mere sammenhængende ungdoms- og uddannelsesmiljø. Dette skal ske i dialog med uddannelsesinstitutioner og andre relevante aktører. 7. Udvalget vil arbejde for at tiltrække og udvikle de uddannelser og efteruddannelser, der matcher behovet for arbejdskraft i Fredericia. Det gælder bl.a. velfærdsuddannelser, transport- og logistikuddannelser, produktion, teknologi, IT og kreative nicher. 8. Udvalget vil med afsæt i samarbejdsaftalen mellem LO Fredericia, Business Fredericia og Fredericia Kommune sikre, at Fredericia Kommune går foran som arbejdsgiver, dels ved at efteruddanne og kompetenceudvikle kommunens egne medarbejdere, dels ved at tage flere elever og studerende. Udvalget udmønter aftalen om flere elever og studerende i budget 2017 og budget 2018, og realisere målsætningen om at Fredericia Kommune optager 100 flere studerende og elever end hvad kommunen er forpligtet til. 9. Udvalget vil udarbejde en strategi for, at flere unge vælger en erhvervsuddannelse, og vil i den forbindelse indbyde erhvervsuddannelserne og arbejdsmarkedets parter til at indgå i et lokalt partnerskab om at realisere den målsætning. 10. Udvalget har ansvaret for videreudvikling af aktiviteterne i Fredericia Kommunes Uddannelsescenter, og skabe gode rammer for efteruddannelse og kompetenceudvikling af Fredericia Kommunes medarbejdere. Aktiviteterne skal ses i sammenhæng med et nyt uddannelsescampus centralt i Fredericia, og skal understøtte målsætningen om tiltrækning og udvikling af uddannelser i Fredericia.      1. Udvalget arbejder videre med Efteruddannelses- og Kompetenceudviklingsstrategien, og sikre en positiv synergi mellem kommunens egne efteruddannelses- og kompetenceudviklingsaktiviteter tiltrækning af uddannelser til Fredericia Kommune. 2. Udvalget vil understøtte Fredericia Kommunes bosætningsstrategi og arbejder for at forbedre lokale virksomheders muligheder for at tiltrække højtuddannet og specialiseret international arbejdskraft. Udvalget vil derfor, i samarbejde med Business Fredericia og andre relevante organisationer, understøtte erhvervsservice til interesserede virksomheder, og skabe sociale og faglige tilbud til expats. |